62019TO0562_INF
Определение на Общия съд (девети състав) от 2 юли 2020 г. —Klein/Комисия
(Дело T‑562/19)
„Иск за установяване на неправомерно бездействие — Медицински изделия — Член 8, параграфи 1 и 2 от Директива 93/42/ЕИО — Процедура съгласно защитни разпоредби — Нотификация от държава членка за решение да се забрани пускането на определено медицинско изделие на пазара — Липса на решение на Комисията — Срок за обжалване — Недопустимост“
1.
Иск за установяване на неправомерно бездействие — Физически или юридически лица — Актове, които ги засягат пряко и лично — Нотификация от държава членка за решение да се забрани пускането на определено медицинско изделие на пазара — Неприемане на акт на Комисията съгласно Директива 93/42 — Жалбоподател, до когото подобен акт не би се отнасял пряко — Недопустимост
(членове 263 ДФЕС и 265 ДФЕС; член 8, параграфи 1 и 2 от Директива 93/42 на Съвета)
(вж. т. 42—47)
2.
Иск за установяване на неправомерно бездействие — Покана до институцията — Условия — Изрично и точно искане — Липса на правила, изискващи конкретна форма — Писмо, от което съответната институция може конкретно да разбере какво е съдържанието на исканото решение
(член 265, втора алинея ДФЕС)
(вж. т. 61 и 62)
3.
Иск за установяване на неправомерно бездействие — Срокове — Преклудиране — Възможност за позоваване на принципа на защита на оправданите правни очаквания — Условие
(член 265, втора алинея ДФЕС)
(вж. т. 71)
Предмет
Искане на основание член 265 ДФЕС да се установи, че Комисията неправомерно е бездействала в производството по силата на защитните разпоредби, образувано на 7 януари 1998 г. от Федерална република Германия, и не е взела решение съгласно Директива 93/42/ЕИО на Съвета от 14 юни 1993 година относно медицинските изделия (ОВ L 169, 1993 г., стр. 1; Специално издание на български език, 2007 г., глава 13, том 11, стр. 244) по отношение на изделието „Inhaler Broncho Air®“
Диспозитив
1)
Отхвърля иска като недопустим.
2)
Осъжда г‑н Christoph Klein да заплати съдебните разноски.